غلامرضا حجتی اشرفی

غلامرضا حجتی اشرفی (بزائه ۱۳۱۵ بهشهر - بمرده ۲۷ اردیبهشت ۱۳۹۹ تهرون) نویسنده، مؤلف و گردآورنده مجموعه‌ئون قوانین ایران و اتا از پیشکسوتون و چهره‌ئون نوم‌آشنای رشته حقووق بییه. وه اولین کسی بییه که فهرست موضوعی و الفبایی ره وارد کتب حقووقی ایران هاکرده.

 زندگینومه 
غلامرضا حجتی اشرفی سال ۱۳۱۵ بهشهر مازرون دله دنیا بمو. ونه پییر ره گوتنه حاج‌آقا حجتی، و اتا از سردفتردارون نومی اسناد رسمی کل مازرون دله بییه. وه دوره مقدماتی ره پیش استادون علوم اسلامی و دوره متوسطه ره دبیرستون‌ئون ۱۵ بهمن بهشهر، بوعلی و ادیب دله تموم هاکرده.

اشرفی یازده سال به عنوان دفتریار، پییرِ دفتر دله کار ثبت ره انجام دائه. وه سال‌ها مؤسسه تحقیقات صنعتی دله فعالیت کرد و پلی اون، روزنومه‌ئون کیهان و اطلاعات دله مطلب نوشته. همین گادِر بییه که ایده تهیه مجموعه‌ئون قوانین ونه ذهن دله شکل بیته.

حجتی اشرفی اردیبهشت ماه ۱۳۹۹ دله بمرده و قطعه نام آوران بهشت زهرا دله چال بگردسته.

 نوآوری‌ئون و فعالیت‌ئون 
غلامرضا حجتی اشرفی مجموعه‌ئون قوانین ره جمع‌هاکردن گادر، نوآوری‌ئون و ابتکاراتی داشته که تا اون گادر سابقه نداشته. این مجموعه‌ئون ره تهیه‌هاکردن گادر، ویشتر اصل قوانین و ریشه‌ئون مجموعه‌ئون قوانین جه مراجعه کرده و فهرست موضوعی و الفبایی ره اولین بار کتاب‌ئون حقووقی ایران دله وارد هاکرده.

وه ره قوانین متعددی مثل قانون کار و زیرنویس‌ئون صاحب‌نظرون درباره قانون اساسی ره تدوین هاکردن وسّه دعوت هاکردنه که ونه کار نتیجه نشریه‌ئون حقووقی کشور دله چاپ بیه.

 آثار و تألیفات 
وه اولین دوره مجموعه‌ئون قوانین ره سال ۱۳۵۰ «اجاره، آنچه مالک و مستاجر باید بداند» نوم جه چاپ هاکردنه. ونه مهم‌ترین تألیفات جه کتاب «حقوقی ثبت: نمونه اسناد» هسته که انتشارات کتابخانه گنج دانش جه چاپ بیه. این کتاب اون گادر اتا از آثار فاخر به حساب اموئه و با وجود الکترونیکی بَیّن اسناد، هنوز هم از کتب مرجع تنظیم عقود و قراردادها دله هسته و دفاتر اسناد رسمی کشور وسّه اتا از منابع مهم به شمار شونه.

بقیه مجموعه قوانینی که وه جمع‌هاکرده، اینان هستنه:

 مجموعه قوانین اساسی
 مجموعه قوانین مدنی
 حقوق ثبت در نمونه اسناد رسمی
 مجموعه قوانین ثبتی
 مجموعه قوانین شهرداری‌ئون
 مجموعه قوانین بازرگانی
 مجموعه قوانین حقوقی
 مجموعه قوانین جزایی
 مجموعه قوانین کشتیرانی
 مجموعه قوانین گمرکی و ترانزیت
 مجموعه قوانین کار و بیمه
 مجموعه قوانین بیمه اجباری شخص ثالث
 مجموعه قوانین استخدامی
 مجموعه قوانین مالیاتی
 مجموعه قوانین نیروهای مسلح

 بن‌مایه‌ئون 

رده:بهشهر گت آدمون
رده:۱۳۱۵ بزائه‌ئون
رده:۱۳۹۹ بمرده‌ئون
رده:بهشت زهرای نام‌آورون ِته‌که دله چال بَیی‌ئون
رده:تهران دله چال بَیی‌ئون
رده:بهشهر پژوهشگرون

fa:غلامرضا حجتی اشرفی